text: Sánchez-Camacho retreu a l'Albert Rivera una actitud «personalista» - Diari de Girona
  Sánchez-Camacho retreu a l'Albert Rivera una actitud «personalista»
  La presidenta del PPC, Alicia Sánchez-Camacho, va cridar els exvotants populars desencisats i indecisos de cara al 20-D perquè els tornin a fer confiança i no apostin per la formació d'Albert Rivera. De fet, va acusar el líder de la candidatura taronja de tenir un projecte «personalista». Li va recriminar que vulgui ser president del Govern espanyol però també ocupar «totes les cadires» del consell de ministres, ha dit irònicament. A més li recrimina que vulgui encapçalar la Moncloa a «qualsevol preu», fins i tot amb el suport de Podem o el PSOE.
  En aquest sentit, Sánchez-Camacho va recordar que hi ha hagut altres projectes polítics personalistes que «al cap dels anys han desaparegut». Ho va contraposar al treball en equip de les candidatures populars. La dirigent del PPC i número 3 a la llista de Jorge Fernández Díaz va assegurar també que el candidat del PSOE, Pedro Sánchez, no és alternativa, i que no genera il·lusió ni mesures constructives. D'aquí que Sánchez traspuï «un grau de crispació i preocupació» i recorri a replicar a Pablo Iglesias.
  Mariano Rajoy promet eliminar l´IRPF per a qui treballi després de l´edat de jubilació . Eleccions Generals